ai4bharat/Pralekha huggingface dataset:
ప్రధాన మంత్రి కార్యాలయం
శహీద్ దివస్ సందర్భం లో కోల్ కాతా లో గల విక్టోరియా మోమోరియల్ హాలు లోబిప్లొబీ భారత్ గేలరీ ని ప్రారంభించనున్న ప్రధాన మంత్రి
ఈ చిత్రశాల ను చూసి స్వాతంత్య్ర పోరాటం లో విప్లకారుల తోడ్పాటు ను గురించి తెలుసుకోవచ్చును
1947వ సంవత్సరం వరకు జరిగిన అన్ని ఘటనల తాలూకు సమగ్ర రూపంఈ గేలరీ లో కళ్ల కు కనపడుతుంది
శహీద్ దివస్ సందర్భం లో, కోల్ కాతా లోని విక్టోరియా మెమోరియల్ హాల్ లో గల బిప్లొబీ భారత్ గేలరీ ని ప్రధాన మంత్రి శ్రీ నరేంద్ర మోదీ మార్చి నెల 23 వ తేదీ న సాయంత్రం 6 గంటల కు వీడియో కాన్ఫరెన్స్ మాధ్యమం ద్వారా ప్రారంభించనున్నారు. కార్యక్రమం కొనసాగే క్రమం లో అక్కడ హాజరైన జన సమూహాన్ని ఉద్దేశించి ప్రధాన మంత్రి ప్రసంగించనున్నారు.
స్వాతంత్య్ర పోరాటం లో క్రాంతికారుల తోడ్పాటు ను మరియు బ్రిటిషు వలస హయాము కు వ్యతిరేకం గా వారు జరిపిన సాయుధ ప్రతిఘటన ను ఈ చిత్రశాల లో గమనించవచ్చును. స్వాతంత్య్ర ఉద్యమాని కి సంబంధించిన ప్రధాన స్రవంతి కథనం లో ఈ పక్షాని కి ఇవ్వవలసిన అటువంటి స్థానాన్ని ఇవ్వడం జరుగలేదు. 1947వ సంవత్సరం లో పరాకాష్ఠ కు చేరుకొన్న అన్ని ఘటన ల సమగ్ర చిత్రణ ను ఆవిష్కరించడం తో పాటు విప్లవకారులు పోషించిన మహత్త్వపూర్ణమైన పాత్ర ను గురించి కూడా ప్రముఖం గా పేర్కొనాలి అనేదే ఈ కొత్త ప్రదర్శన శాల ను ఏర్పాటు చేయడం లోని ఉద్దేశం గా ఉంది.
బిప్లొబీ భారత్ గేలరీ లో విప్లవ ఉద్యమాని కి ప్రేరణ ను అందించినటువంటి రాజకీయ పరమైన మరియు బౌద్ధిక పృష్టభూమి ని ఆవిష్కరించడమైంది. చిత్రశాల లో విప్లవ ఉద్యమం యొక్క జన్మ, క్రాంతికారుల ద్వారా మహత్త్వపూర్ణ సంఘాల నిర్మాణం, ఉద్యమం యొక్క వ్యాప్తి, ఇండియన్ నేశనల్ ఆర్మీ యొక్క స్థాపన, నౌకాదళం తిరుగుబాటు యొక్క తోడ్పాటు తదితర అంశాల ను కళ్లకు కట్టినట్టు వివరించడం జరుగుతుంది.
వాణిజ్యం, పరిశ్రమల మంత్రిత్వ శాఖ
ప్రధానమంత్రి గతి శక్తి జాతీయ మాస్టర్ ప్లాన్ను అభివృద్ధి చేయడానికి అవగాహన ఒప్పందంపై సంతకం చేసిన పరిశ్రమల ప్రోత్సాహం, అంతర్గత వాణిజ్య విభాగం, గతి శక్తి విశ్వవిద్యాలయం
పీఎం గతిశక్తి మొత్తం ప్రపంచానికి ప్రణాళికా సాధనంగా మారుతుంది: కేంద్ర వాణిజ్య, పరిశ్రమల మంత్రి శ్రీ పీయూష్ గోయల్
అవగాహన ఒప్పందం అమృత్ కాల్ దార్శనికత, సాఫల్య చక్రానికి మార్గం వేస్తుంది : శ్రీ గోయల్
పరిశ్రమల ప్రోత్సాహం, అంతర్గత వాణిజ్య విభాగం , వాణిజ్యం, పరిశ్రమల మంత్రిత్వ శాఖ, గతి శక్తి విశ్వవిద్యాలయ  భారతదేశ మౌలిక సదుపాయాలు, లాజిస్టిక్స్ రంగాలను అభివృద్ధి చేయడానికి కలిసి పనిచేయడానికి సంకల్పించాయి. ఈ అవగాహన ఒప్పందం  ప్రకారం, వివిధ రాష్ట్రాల్లోని వివిధ కేంద్రాలలో పీఎం గతి శక్తి నేషనల్ మాస్టర్ ప్లాన్, నేషనల్ లాజిస్టిక్స్ పాలసీకి సంబంధించిన కోర్సులు, పాఠ్యాంశాలను రూపొందించడానికి, అభివృద్ధి చేయడానికి, పంపిణీ చేయడానికి జీఎస్వి భారతదేశం అంతటా నోడల్ ఏజెన్సీగా ఉంటుంది.
కేంద్ర వాణిజ్యం, పరిశ్రమలు, వినియోగదారుల వ్యవహారాలు, ఆహారం, ప్రజాపంపిణీ, జౌళి శాఖ మంత్రి శ్రీ పీయూష్ గోయల్ పీఎం గతిశక్తి మొత్తం ప్రపంచానికి ప్రణాళికా సాధనంగా మారుతుందని అన్నారు. లాజిస్టిక్స్ రంగంలో లాంఛనీకరణకు మార్గం సుగమం చేస్తూ లాజిస్టిక్స్ నిపుణుల నైపుణ్యాభివృద్ధి, సామర్థ్య నిర్మాణాన్ని అందించే జీఎస్వీ ప్రాముఖ్యతను ఆయన ప్రస్తావించారు. నీతి ఆయోగ్, సిబిసి సహా 16కి పైగా కేంద్ర మంత్రిత్వ శాఖలు ఎంఒయుపై సంతకాలు చేశాయి. ప్రణాళిక, అమలు; నిర్మాణాత్మక ప్రత్యేక అభివృద్ధి; సామర్థ్యం పెంపుదల దిశగా ఇది పని చేస్తుంది.
ఇది లాజిస్టిక్స్ ఖర్చు తగ్గడానికి, సమర్థవంతమైన లాజిస్టిక్స్, పోటీ వ్యాపార పర్యావరణ వ్యవస్థను పెంపొందించడానికి దారితీసే పీఎం గతిశక్తి విధానానికి విద్యాపరమైన శక్తిని తీసుకువస్తుందని శ్రీ గోయల్ చెప్పారు. ఇది అమృత్ కాల్ కు మంచి దిశనిచ్చే చర్య అని అన్నారు. ఈ ఎంఓయూ భారత్ లాజిస్టిక్స్, ఇన్ఫ్రాస్ట్రక్చర్ ప్రయాణంలో కొత్త అధ్యాయాన్ని లిఖిస్తుందని చెప్పారు. ఇది సమగ్ర లాజిస్టిక్స్ రంగం అభివృద్ధికి ఊపు నిస్తూ విశ్వగురువుగా మారడానికి భారత్ ప్రయాణాన్ని ఆరంభించడానికి మార్గం వేస్తుంది.
కేంద్ర రైల్వేలు, కమ్యూనికేషన్లు, ఎలక్ట్రానిక్స్, ఇన్ఫర్మేషన్ టెక్నాలజీ మంత్రి, గతి శక్తి విశ్వవిద్యాలయ ఛాన్సలర్, శ్రీ అశ్విని వైష్ణవ్, రైల్వే, మెట్రో, హై-స్పీడ్ రైల్వేలపై పరిశ్రమ దృష్టి సారించిన ఇన్నోవేషన్ ఆధారిత విశ్వవిద్యాలయం కోర్సులను అందించే ప్రాముఖ్యత గురించి మాట్లాడారు. నిర్దిష్ట పరిశ్రమ/రంగం కోసం కేంద్రీకృత కార్యక్రమాల అభివృద్ధిని ఆయన ప్రముఖంగా ప్రస్తావించారు. ఉదాహరణకు, ట్రాక్స్ టెక్నాలజీ, రైల్-వీల్ ఇంటరాక్షన్, థర్మోడైనమిక్స్, సిగ్నలింగ్ సిస్టమ్లు మొదలైన వాటిపై దృష్టి సారించడంతో సహా రైల్వేపై ఐదు కోర్సులు అభివృద్ధి చేశారు. జీఎస్వీ లో అందించే ఫోకస్డ్ కోర్సులు విద్యార్థులను భవిష్యత్ వర్క్ఫోర్స్కు సిద్ధం చేస్తాయి- 15000 మంది విద్యార్థులు దీనిలో శిక్షణ పొందుతారు. విమానయాన పరిశ్రమలో హామీ ఉద్యోగాలు పొందడానికి. జీఎస్వీ భారతీయ నైపుణ్యాభివృద్ధి అవసరాలను ప్రపంచ ప్రమాణాలకు అనుగుణంగా నిర్ధారిస్తుంది.
ఎంఓయుపై గతి శక్తి విశ్వవిద్యాలయ వైస్-ఛాన్సలర్, ప్రొఫెసర్ మనోజ్ చౌదరి, లాజిస్టిక్స్ విభాగం జాయింట్ సెక్రటరీ, శ్రీ ఇ.శ్రీనివాస్ ఆధ్వర్యంలో మంత్రులు పీయూష్ గోయల్, అశ్విని వైష్ణవ్ సమక్షంలో సంతకాలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
వరుసగా 44వ రోజుకూడా కొత్త కోవిడ్ కేసులకంటే కోలుకున్నవారు అధికం
4.65 లక్షలకు దిగువన కోవిడ్ బాధితులు
రోజువారీ నమోదవుతున్న కొత్త కోవిడ్ పాజిటివ్ కేసులకంటే కోలుకుంటున్న కోవిడ్ బాధితులే ఎక్కువగా ఉందటం వరుసగా 44వ రోజు కూడా నమోదైంది. గడిచిన 24 గంటలలో 43,851 మంది కోవిడ్ బాధితులు కోలుకొని డిశ్చార్జ్ కాగా 30,548 కొత్త పాజిటివ్ కేసులు నమోదయ్యాయి. ఈ రెండింటి తేడా అయిన 13,303 మంది నికరంగా తేడా కనబరుస్తూ ప్రస్తుతం చికిత్సలో ఉన్నవారి సంఖ్యను 4,65,478 కి చేర్చింది.
రోజువారీ కొత్త కేసులు 30,548 కు తగ్గటమన్నది చరిత్రాత్మకం. ఒకవైపు అమెరికా, యూరోపియన్ దేశాలలో పెరుగుతూ ఉన్నప్పటికీ భారత్ లో మాత్రం ఇలా తగ్గటం ప్రత్యేకమనే చెప్పాలి.
పెద్ద ఎత్తున పరీక్షలు జరపాలన్న ప్రభుత్వ వ్యూహం కారణంగా సకాలంలో బాధితులను గుర్తించటం, వ్యాప్తిని అడ్డుకోవటం సాధ్యమై కొత్త కేసులు తగ్గుతూ వచ్చాయి.
కోలుకుంటున్న వారి శాతం మెరుగుపడి నేటికి 93.27% చేరింది. ఇప్పటిదాకా కోలుకున్నవారి మొత్తం సంఖ్య 82,49,579 గా నమోదైంది. గత 24 గంటలలో కోలుకున్నవారిలో 78.59% మంది కేవలం 10 రాష్ట్రాలకు చెందినవారే ఉన్నారు. ఢిల్లీలో అత్యధికంగా 7,606 మంది బాధితులు కోలుకోగా కేరళలో 6,684 మంది, పశ్చిమ బెంగాల్ లో 4,480 మంది కోలుకున్నారు.
కొత్తగా పాజిటివ్ గా నిర్థారణ అయినవారిలో 76.63% మంది పది రాష్ట్రాలకు చెందినవారే ఉన్నారు. వారిలో కేరళనుంచి అత్యధికంగా 4,581 కొత్త కేసులు రాగా. ఢిల్లీలో 3,235 కేసులు, పశ్చిమ బెంగాల్ లో 3,053 కేసులు వచ్చాయి. .
గడిచిన 24 గంటలలో 435 మరణాలు నమోదయ్యాయి. వాటిలో 78.85% మరణాలు 10 రాష్ట్రాల్లోనే రికార్డయ్యాయి. మృతులలో 21.84%  ఢిల్లీకి చెందినవారు. మహరాష్ట్ర లో 13.79%  నమోదయ్యాయి.
14 రాష్ట్రాలు, కేంద్రపాలిత ప్రాంతాలలో జాతీయ సగటు అయిన ప్రతి పదిలక్షల జనాభాలో 94 కంటే ఎక్కువ మరణాలు నమోదయ్యాయి.
13 రాష్ట్రాలు, కేంద్ర పాలిత ప్రాంతాలలో మరణాల శాతం జాతీయ సగటు కంటే ఎక్కువగా ఉంది.
ఐసియు లలో ఉన్న కోవిడ్ బాధితుల చికిత్స కోసం ప్రైవేట్, ప్రభుత్వ ఆస్పత్రులలో డాక్టర్లకు మార్గనిర్దేశం చేసేలా చికిత్సకు ప్రామాణిక విధానాలు రూపొందించటంలో కేంద్రం కీలకపాత్ర పోషించింది. హోమ్ ఐసొలేషన్ లో ఉన్నవారికి కూడా మార్గదర్శకాలు అందించింది. బహుముఖ ప్రజ్ఞావంతులతో కూడిన కేంద్ర బృందాలను పంపి ఎక్కడికక్కడ సమీక్షలు నిర్వహించటం, రాష్ట్రాలు, కేంద్ర పాలిత ప్రాంతాలకు మద్దతునివ్వటం తెలిసిందే.
రసాయనాలు, ఎరువుల మంత్రిత్వ శాఖ
స్వచ్ఛతా అభియాన్పై ప్రత్యేక కార్యక్రమం సన్నాహక దశను విజయవంతంగా పూర్తి చేసిన రసాయనాలు మరియు పెట్రో రసాయనాల శాఖ
రసాయనాలు మరియు ఎరువుల మంత్రిత్వ శాఖ ఆధ్వర్యంలోని కెమికల్స్ మరియు పెట్రోకెమికల్స్ విభాగం దాని స్వయంప్రతిపత్త సంస్థలు మరియు సిపిఎస్ఈలతో పాటు ప్రత్యేక కార్యక్రమం 2.0లోని సన్నాహక దశను 14 నుండి 30 సెప్టెంబర్, 2022 వరకు విజయవంతంగా పూర్తి చేసింది. అలాగే డిఏఆర్&పిజికి చెందిన ఎస్సిడిపిఎం పోర్టల్లో దాని లక్ష్యాన్ని అప్లోడ్ చేసింది.
శాస్త్రి భవన్లో ఉన్న డిపార్ట్మెంట్ అనేక ఇతర డిపార్ట్మెంట్లతో కలిసి 2 అక్టోబర్ 2022న కెమికల్స్ అండ్ పెట్రోకెమికల్స్ డిపార్ట్మెంట్  సెక్రటరీ శ్రీ అరుణ్ బరోకా పేపర్ను సింబాలిక్ ట్రాష్ చేయడంతో కార్యక్రమాన్ని ప్రారంభించారు. జాతీయ సెలవుదినం నాడు కార్యక్రమం కోసమే కార్యాలయానికి వచ్చిన చాలా మంది అధికారులు, సిబ్బంది ప్రారంభోత్సవ కార్యక్రమానికి హాజరయ్యారు. దీని తర్వాత భవనంలోని గేట్ నంబర్ 2 వెలుపల క్యాంపస్ను శుభ్రం చేశారు.
సెంట్రల్ ఇన్స్టిట్యూట్ ఆఫ్ ప్లాస్టిక్ ఇంజినీరింగ్ అండ్ టెక్నాలజీ , ఇన్స్టిట్యూట్ ఆఫ్ పెస్టిసైడ్ ఫార్ములేషన్ టెక్నాలజీ , హిందుస్థాన్ ఆర్గానిక్ కెమికల్ లిమిటెడ్  , హిందుస్థాన్ ఇన్సెక్టిసైడ్స్ లిమిటెడ్ , హిందుస్తాన్ ఫ్లోరో కార్బన్స్ లిమిటెడ్  వంటి వివిధ సంస్థల కేంద్రాల చురుకైన మరియు ఉత్సాహభరితమైన భాగస్వామ్యం ద్వారా డిపార్ట్మెంట్ కార్యకలాపాలకు పాన్ ఇండియా రూపాన్ని అందించారు.
స్వచ్ఛతా కార్యకలాపాలను ప్రధాన స్రవంతిలోకి తీసుకురావాలనే లక్ష్యంతో సీనియర్ అధికారుల క్రమం తప్పకుండా అనుసరించడం మరియు ఉద్యోగులందరూ ఉత్సాహంగా పాల్గొనడం వారి పని ప్రదేశాలలో కనిపించే మెరుగుదలకు దారితీసింది. ఇంటర్ మినిస్టీరియల్ రిఫరెన్స్లు,పిఎంఓ రిఫరెన్స్లు మరియు ప్రజా ఫిర్యాదులకు సంబంధించిన అప్పీళ్లకు సంబంధించి సున్నా పెండెన్సీని కొనసాగించడం పట్ల డిపార్ట్మెంట్ గర్విస్తోంది. ఫిజికల్ ఫైల్ల సమీక్ష ఇప్పటివరకు సగం మార్గం లక్ష్యాన్ని దాటింది.
ఇప్పటి వరకు 164 సైట్ల లక్ష్యం కాగా 105 సైట్లలో పరిశుభ్రత ప్రచారం చేపట్టారు. వివిధ సైట్లలో చేపట్టిన కార్యకలాపాలు సంబంధిత సంస్థల ట్విట్టర్ హ్యాండిల్స్, ఫేస్బుక్ మరియు వెబ్సైట్లలో నిర్వహించబడ్డాయి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
లక్సాయ్ సైన్సెస్ భాగస్వామ్యంతో యాంటీవైరల్ మరియు హోస్ట్-డైరెక్ట్ థెరపీల సమ్మేళనంగా కోవిడ్ -19 రోగులపై క్లినికల్ ట్రయల్స్ చేపట్టేందుకు రెగ్యులేటరీ అనుమతుల్ని కోరనున్న సీఎస్ఐఆర్
కౌన్సిల్ ఆఫ్ సైంటిఫిక్ & ఇండస్ట్రియల్ రీసెర్చ్ , హైదరాబాద్కు చెందిన లక్సాయ్ లైఫ్ సైన్సెస్ ప్రైవేట్ లిమిటెడ్ వారి సౌజన్యంతో ఫోర్-ఆర్మ్ రాండమైజ్డ్ కంట్రోల్డ్ ఫేజ్-III క్లినికల్ ట్రయల్స్ చేపట్టేందుకు గాను రెగ్యులేటరీ అనుమతి కోరనుంది. యాంటీ వైరల్స్  ను హేతుబద్ధంగా సమిళితం చేయడంతో పాటుగా వాటిని తిరిగి పునరావృతం చేయుటే రూపకల్పన సూత్రంగా ఈ అధ్యయనం చేపట్టనున్నారు.
వ్యాధి-వ్యాప్తి మరియు పాథాలజీని పరిష్కరించేందుకు విభిన్నమైన హోస్ట్-డైరెక్ట్ థెరపీలు  మరియు మూడు ఔషధాల  యొక్క భద్రత మరియు సామర్థ్యాన్ని నిర్ణయించేలా మరియు కోవిడ్ -19 రోగుల సంరక్షణ నిమిత్తం ప్రమాణంతో నియంత్రణకు వీలుగా ఈ క్లినికల్ ట్రయల్ అధ్యయనం జరుగనుంది.
మెకాంటా మెడిసిటీ భాగస్వామ్యంతో నిర్వహించబోయే 'ముకోవిన్' అనే ఔషధపు క్లినికల్ ట్రయల్స్ నిర్వహించనున్నారు. 75 మంది రోగులతో కూడిన నాలుగు వేర్వేరు సమూహాలను కలుపుకొని మొత్తం 300 మంది రోగులపై ఈ ట్రయల్స్ను నిర్వహించనున్నారు. స్క్రీనింగ్ మరియు చికిత్సతో సహా 17 నుండి 21 రోజుల పాటు వీటిని నిర్వహించనున్నారు.
కోవిడ్ -19 చికిత్సకు చికిత్సా ఎంపికలను పెంచడానికి మరియు రోగులు వేగంగా కోలుకోవడానికి సహాయపడేందుకు గాను పునర్వినియోగపరచబడిన ఔషధాలతో ఈ ప్రత్యేకమైన కాంబినేటోరియల్ స్ట్రాటజీ  విధానాన్ని అవలంబిస్తున్నట్టుగా సీఎస్ఐఆర్ డీజీ డాక్టర్ శేఖర్ సి.మాండే ప్రధానంగా తెలియచేశారు. ఈ కీలక క్లినికల్ ట్రయల్లో భాగస్వాములుగా హైదరాబాద్కు చెందిన సీఎస్ఐఆర్-ఇండియన్ ఇన్స్టిట్యూట్ ఆఫ్ కెమికల్ టెక్నాలజీ మరియు జమ్ములోని సీఎస్ఐఆర్-ఇండియన్ ఇన్స్టిట్యూట్ ఆఫ్ ఇంటిగ్రేటివ్ మెడిసిన్లు వ్యవహరించనున్నాయి. వైరస్ ప్రతి రూపణకు అవసరంగా నిలుస్తున్న వైరల్ ప్రోటీన్లను లక్ష్యంగా చేసుకోవడమే కాకుండా వైరల్ జీవిత చక్రంలో కీలక పాత్ర పోషిస్తున్న హోస్ట్ కారకాలు మరియు సైటోకిన్ స్ట్రోమ్ దోహదత వంటి అంశాలే లక్ష్యంగా ఈ అధ్యయనం జరుపుతున్నట్టుగా లక్సాయ్ లైఫ్ సైన్సెస్ సంస్థ సీఈఓ డాక్టర్ రామ్ ఎస్. ఉపాధ్యాయ తెలిపారు.
"లక్సాయ్ లైఫ్ సైన్సెస్ ఈ అధ్యయనం యొక్క సహ-ప్రయోజితగా ఉండడం ద్వారా మానవాళి సేవలో ప్రాణాలను రక్షించే చికిత్సలను తీసుకురావడంలో.. మా సంస్థ యొక్క నిబద్ధత ను హైలైట్ చేస్తుంది" అని లక్సాయ్ లైఫ్ సైన్సెస్ సంస్థ ఎండీ వంశీ మద్దిపట్ల అన్నారు. మహమ్మారి వ్యాప్తి సమయంలో సీఎస్ఐఆర్ చేసిన వివిధ రకాల పరిశోధనాత్మక సహకారాలకు ఈ క్లినికల్ ట్రయల్స్ ఎంతగానో తోడ్పడనున్నాయి. ఈ ట్రయల్స్ విజయవంతమైతే.. ఇది కోవిడ్-19 చికిత్సకు మరిన్ని ఎంపికలను అందుబాటులోకి తెచ్చినట్టవనుంది.
ప్రధాన మంత్రి కార్యాలయం
ప్రొఫెసర్ భీమ్ సింహ్ కన్నుమూత పట్ల సంతాపం తెలిపిన ప్రధాన మంత్రి
ప్రొఫెసర్ భీమ్ సింహ్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
ప్రొఫెసర్ భీమ్ సింహ్ గారిని ఒక ప్రజాక్షేత్రం లో ఉండి ఎదుగుతూ వచ్చిన నేత గా స్మరించుకోవడం జరుగుతుందని, ఆయన తన జీవితాన్ని జమ్ము, కశ్మీర్ సంక్షేమం కోసం అంకితం చేశారని శ్రీ నరేంద్ర మోదీ అన్నారు.
ప్రధాన మంత్రి ఒక ట్వీట్ లో -
‘‘ప్రొఫెసర్ భీమ్ సింహ్ గారి ని ప్రజాక్షేత్రం లో ఉండి ఎదుగుతూ వచ్చిన నేత గా స్మరించుకోవడం జరుగుతుంది. ఆయన తన జీవితాన్ని జమ్ము, కశ్మీర్ సంక్షేమం కోసం అంకితం చేశారు. ఆయన ఎంతో చదువుకున్న మనిషి, అంతేకాదు పండితుడు కూడాను. ఆయన తో నేను జరిపిన చర్చల ను నేను ఎప్పటికీ జ్ఞాపకం పెట్టుకొంటాను. ఆయన మరణం తో దుఃఖించాను. ఆయన కుటుంబాని కి మరియు ఆయన ను సమర్ధించే వారికి ఇదే నా సంతాపం. ఓమ్ శాంతి.’’ అని పేర్కొన్నారు.
రక్షణ మంత్రిత్వ శాఖ
కార్పొరేట్ ఉద్యోగాలలో మాజీ అగ్నివీర్లకు రిజర్వేషన్ పై భారత రక్షణ పరిశ్రమతో సమావేశాన్ని ఏర్పాటు చేసిన రక్షణ మంత్రిత్వ శాఖ
కంపెనీల కార్పొరేట్ నియామక ప్రణాళిక కింద మాజీ అగ్నివీర్లకు లాభదాయక ఉపాధి అవకాశాలు కోరేందుకు భారత రక్షణ ఉత్పత్తిదారుల సమాజం నేతృత్వంలో భారతీయ రక్షణ పరిశ్రమతో నవంబర్ 30, 2022న సమావేశ సెషన్ను రక్షణ మంత్రిత్వ శాఖ నిర్వహించింది. ఈ సెషన్కు రక్షణ కార్యదర్శి శ్రీ గిరిధర్ ఆరమానే అధ్యక్షత వహించారు. ప్రధానమైన భారత రక్షణ పారిశ్రామిక సంస్థలు ఎల్&టి, అదానీ డిఫెన్స్ లిమిటెడ్, టాటా అడ్వాన్స్డ్ సిస్టం లిమిటెడ్, అశోక్ లేలాండ్, తదితర సంస్థల సీనియర్ ఎగ్జిక్యూటివ్ లు ఈ చర్చలో పాల్గొన్నారు.
దేశ నిర్మాణంలో నిమగ్నమైన వివిధ రంగాలలో పూర్తి అంకితభావం, క్రమశిక్షణ, కలిగిన యువతకు లాభదాయక ఉపాధిని కల్పించే లక్ష్యంతో సాయుధ దళాలతో పని చేసిన అగ్నివీర్ల నైపుణ్యాన్ని పూర్తిగా ఉపయోగించుకోవడానికి ప్రభుత్వం చేస్తున్న కృషిని రక్షణ కార్యదర్శి పట్టి చూపారు. సాయుధ దళాలలో పని చేసిన సమయంలో అగ్నివీర్లు గడించిన నైపుణ్యాలు పరిశ్రమతో ఉత్పాదకమైన, ఫలవంతమైన పని కోసం సంసిద్ధంగా ఉన్న అత్యంత సమర్ధవంతమైన, వృత్తిపరమైన శ్రామిక శక్తిని నిర్మించేందుకు తోడ్పడతాయి.
ఈ కృషిలో తమ తిరుగులేని తోడ్పాటును, నిబద్ధతను వ్యక్తం చేయడమే కాక, సాయుధ దళాలో నిర్ణీత కాలాన్ని పూర్తి చేసుకున్న మొదటి బ్యాచ్ మాజీ అగ్నివీర్లను తమ సంస్థలలోకి తీసుకునేందుకు సినియర్ ఎగ్జిక్యూటివ్లు తమ ఆసక్తిని వ్యక్తం చేశారు. అందుబాటులో ఉన్న నైపుణ్యాల ఆధారంగా అగ్నివీర్లకు రిజర్వేషన్లను కల్పించేందుకు తమ నియామక విధానాలలో తగిన ప్రొవిజన్లను చేస్తామని వారు హామీ ఇచ్చారు. పరిశ్రమ అవసరాలు, అగ్నివీర్లు నేర్చుకున్న నైపుణ్యాల మధ్య వంతెనను నిర్మించేందుకు కొన్ని సూచనలు చేశారు.
పాల్గొన్నవారి నుంచి ప్రోత్సాహకరమైన ప్రతిస్పందనను గుర్తిస్తూ, భారతీయ రక్షణ ఉత్పత్తిదారులు తమ హామీకి కట్టుబడి ఉండి, సాధ్యమైనంత వేగంగా కార్పొరేట్ నియామక ప్రణాళిక కింద తమ విధాన్ని ప్రకటించవలసిందిగా రక్షణ కార్యదర్శి కోరారు.
ప్రధాన మంత్రి కార్యాలయం
మైసూరు లో మరియు ధన్ బాద్ లో జరిగిన దుర్ఘటన ల కారణం గా ప్రాణనష్టంవాటిల్లడం పట్ల సంతాపాన్ని తెలిపిన ప్రధాన మంత్రి
పిఎమ్ఎన్ఆర్ఎఫ్ నుండి పరిహారాన్ని ఇస్తున్నట్లు ప్రకటించారు
మైసూరు లో మరియు ధన్ బాద్ లో జరిగిన దుర్ఘటన ల కారణం గా ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. ప్రధాన మంత్రి జాతీయ సహాయ నిధి  నుండి పరిహారాన్ని బాధితుల కు ఇవ్వడం జరుగుతుంది అని శ్రీ నరేంద్ర మోదీ ప్రకటించారు.
ప్రధాన మంత్రి కార్యాలయం కొన్ని ట్వీట్ లలో -
‘‘కర్నాటక లోని మైసూరు లో జరిగిన విషాద భరితమైనటువంటి ఘటన ను గురించి తెలిసి ఎంతగానో దుఃఖించాను. ప్రియతముల ను కోల్పోయిన కుటుంబాల కు కలిగిన శోకం లో నేను సైతం పాలుపంచుకొంటున్నాను. ఈ దుర్ఘటన లో గాయపడ్డ వ్యక్తులు త్వరిత గతి న పునఃస్వస్థులు కావాలని ఆ ఈశ్వరుడి ని ప్రార్థిస్తున్నాను: ప్రధాన మంత్రి’’
‘‘ధన్ బాద్ లో జరిగిన ఒక దుర్ఘటన కారణం గా ప్రాణనష్టం సంభవించడం అత్యంత దురదృష్టకరం గా ఉంది. ఆప్తుల ను కోల్పోయిన కుటుంబాల కు ఇదే ప్రగాఢ సంతాపం. గాయపడిన వారు త్వరిత గతి న పునఃస్వస్థులు కావాలని ఆ ఈశ్వరుడి ని ప్రార్థిస్తున్నాను: ప్రధాన మంత్రి’’
‘‘మైసూరు లో మరియు ధన్ బాద్ లో జరిగిన విషాద ఘటనల లో ప్రాణాల ను కోల్పోయిన ప్రతి ఒక్క వ్యక్తి యొక్క దగ్గరి సంబంధికుల కు పిఎమ్ఎన్ఆర్ఎఫ్ నుండి 2 లక్షల రూపాయల వంతు న పరిహారాన్ని ఇవ్వడం జరుగుతుంది అని ప్రధాన మంత్రి ప్రకటించారు. ఈ దుర్ఘటనల లో గాయపడిన వారి కి ఒక్కొక్కరి కి 50,000 రూపాయల వంతున ఇవ్వడం జరుగుతుంది.’’ అని తెలిపింది.
జల శక్తి మంత్రిత్వ శాఖ
గోధుమల 6వ ఇ-వేలం నిర్వహించిన భారత ఆహార సంస్థ
23 ప్రాంతాల్లో 611 డిపోల నుంచి 10.69 ‘ఎల్ఎంటి’ల విక్రయానికి నిర్ణయం;
ప్రస్తుత వేలంలో 970 మంది పాటదారులకు 4.91 ‘ఎల్ఎంటి’ గోధుమల అమ్మకం
గోధుమలు, గోధుమ పిండి ధరల నియంత్రణలో భాగంగా మార్కెట్ జోక్యంపై కేంద్ర ప్రభుత్వ నిర్ణయం మేరకు భారత ఆహార సంస్థ  15.03.2023న వారంవారీ గోధుమల 6వ ఇ-వేలం నిర్వహించింది. ఈ మేరకు 23 ప్రాంతాల్లోని 611 డిపోల నుంచి 10.69 లక్షల మెట్రిక్ టన్నుల  గోధుమలను విక్రయానికి పెట్టింది. తదనుగుణంగా ఇ-వేలంలో పాల్గొన్న 970 మంది పాటదారులకు 4.91 ‘ఎల్ఎంటి’ గోధుమలను విక్రయించింది.
ప్రస్తుత 6వ ఇ-వేలంలో అఖిలభారత ప్రాతిపదికన క్వింటాలుకు సగటు నిర్దిష్ట ధర రూ.2140.46 కాగా, సగటు అమ్మకపు ధర రూ.2214.32/క్వింటా వంతున పలికింది. ప్రస్తుత 6వ వేలంలో 100 నుంచి 499 మెట్రిక్ టన్నుల మధ్య పరిమాణానికి గరిష్ఠ డిమాండ్ ఉండగా, తర్వాతి స్థానాల్లో 500-999 మెట్రిక్ టన్నులు, 50-100 మెట్రిక్ టన్నుల మధ్య గరిష్ఠ డిమాండ్ ఉంది.
గోధుమల తొలి వేలం 2023 ఫిబ్రవరి 1, 2 తేదీల్లో నిర్వహించగా, 9.13 లక్షల మెట్రిక్ టన్నులను 1016 మంది పాటదారులకు వెయిటెడ్ సగటు ధర రూ.2474/క్వింటా వంతున విక్రయించారు. ఆ తర్వాత 2023 ఫిబ్రవరి 15 రెండో వేలంలో 3.85 ‘ఎల్ఎంటి’ పరిమాణాన్ని 1060 మంది పాటదారులకు సగటు ధర రూ. 2338/క్వింటా వంతున అమ్మారు. ఇక 3వ ఇ-వేలంలో 5.07 ‘ఎల్ఎంటి’ గోధుమలను 875 పాటదారులకు రూ.2173/క్వింటా వంతున, 4వ ఇ-వేలంలో 5.40 ‘ఎల్ఎంటి’లను 1049 మంది పాటదారులకు సగటు ధర రూ.2193.82/క్వింటా వంతున, 5వ ఇ-వేలంలో 5.39 ‘ఎల్ఎంటి’లను 1248 మంది పాటదారులకు సగటు ధర రూ.2197.91/క్వింటా వంతున విక్రయించారు. కాగా, 5వ ఇ-వేలం సమయానికి 28.86 ‘ఎల్ఎంటి’ గోధుమలను విక్రయించగా, 14.03.2023నాటికి కొనుగోలుదారులు 23.30 ‘ఎల్ఎంటి’లను తరలించుకు వెళ్లారు.
ప్రస్తుత 6వ ఇ-వేలం తర్వాత 45 ‘ఎల్ఎంటి’ గోధుమల మొత్తం కేటాయింపులో దేశీయ బహిరంగ మార్కెట్ విక్రయ పథకం  కింద సంచిత విక్రయం 33.77 ‘ఎల్ఎంటి’కి చేరింది. దీంతో దేశవ్యాప్తంగా గోధుమలు, పిండి ధరలు అదుపులోకి వచ్చినట్లయింది. ఈ విక్రయం ప్రభావంతో భవిష్యత్తులో ఈ పథకం కింద గోధుమల బహిరంగ అమ్మకాలకు నిర్వహించే టెండర్లలో ధరలు స్థిరంగా కొనసాగే అవకాశం ఉంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 101.30 కోట్ల డోసులను అందించారు.
గత 24 గంటల్లో 16,326 కొత్త కేసులు నమోదయ్యాయి.
రికవరీ రేటు 98.16% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 17,677 మంది కోలుకున్నారు. దీంతో, కోలుకున్నవారి మొత్తం సంఖ్య 3,35,32,126 కు పెరిగింది.
మొత్తం కేసుల్లో క్రియాశీల కేసులు 1% కంటే తక్కువగా, 0.51% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 1,73,728. ఇది 233 రోజుల కనిష్ట స్థాయి.
వారపు పాజిటివిటీ రేటు  గత 29 రోజులుగా 2% కన్నా తక్కువగా ఉంది.
రోజువారీ పాజిటివిటీ రేటు  గత 19 రోజులుగా 2% కన్నా తక్కువగా ఉంది.
ఇప్పటివరకు 59.84 కోట్ల కొవిడ్ పరీక్షలు చేశారు.
ప్రధాన మంత్రి కార్యాలయం
పూర్వ ప్రధాని శ్రీ చంద్ర శేఖర్ జయంతి సందర్భం గా నివాళులు అర్పించిన ప్రధాన మంత్రి
పూర్వ ప్రధాని శ్రీ చంద్ర శేఖర్ జయంతి సందర్భం గా ఆయన కు ప్రధాన మంత్రి శ్రీ నరేంద్ర మోదీ నివాళులు అర్పించారు.
ప్రధాన మంత్రి ఒక ట్వీట్ లో -
“పూర్వ ప్రధాని శ్రీ చంద్ర శేఖర్ గారి జయంతి సందర్భం లో నివాళులు అర్పిస్తున్నాను. ఆయన మన దేశాని కి ఎన్నో సేవలు అందించారు, రాజకీయం రంగంలో తనదైన ముద్ర వేశారు. సమాజాని కి అత్యంత అంకిత భావం తో సేవ చేసి పేదరికాన్ని తొలగించేందుకు కృషి చేశారు’’ అని పేర్కొన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
భవిష్యత్తులో రాబోయే నీటి కొరత సవాళ్లను ఎదుర్కోవడానికి మురుగునీటి శుద్ధియే కీలకపరిష్కారం : డాక్టర్ హర్షవర్ధన్
దేశవ్యాప్తంగా వినియోగించడానికి వీలుగా మురుగు నీటి శుద్ధి సాంకేతికత తయారీని రూపొందించాలని శాస్త్రవేత్తలకు పిలుపునిచ్చిన కేంద్ర మంత్రి
నాగపూర్ కు చెందిన సిఎస్ ఐ ఆర్ - నీరి, పుణేకు చెందిన సిఎస్ ఐఆర్ ఎన్ సిఎల్ తయారు చేసిన పర్యావరణ హిత మురుగునీటి శుద్ధి ప్లాంటు ప్రారంభం.
ఫైటోరిడ్ సాంకేతికను ఉపయోగించి మురుగునీటి శుద్ధి ప్లాంటు తయారీ. వ్యర్థజలాల శుద్ధికి సంబంధించి స్వీయ స్థిరత్వ సాంకేతికగా పేరొందిన ఫైటోరిడ్ సాంకేతికత
భవిష్యత్తులో రాబోయే నీటి కొరత సవాళ్లను ఆదుకోవడానికి మురుగునీటి శుద్ధి కీలకపరిష్కారంగా నిలుస్తుందని కేంద్ర ఆరోగ్య, కుటుంబ సంక్షేమ శాఖ మంత్రి డాక్టర్ హర్షవర్ధన్ అన్నారు. మురుగునీటి శుద్ధి సాంకేతికతను విస్తరించి బలోపేతం చేయడానికిగాను సైంటిఫిక్ అండ్ ఇండస్ట్రియల్ రీసెర్చ్ కౌన్సిల్  శాస్త్రవేత్తలు కృషి చేయాలని దేశవ్యాప్తంగా వున్న తమ కార్యాలయాల్లో దీనికి సంబంధించిన సాంకేతికతను ఏర్పాటు చేయాలని ఆయన పిలుపునిచ్చారు.
పర్యావరణ హితమైన, సమర్థవంతమైన ఫైటోరిడ్ సాంకేతికత కలిగిన మురుగునీటి శుద్ధి ప్లాంటు ను విర్చువల్ పద్ధతిద్వారా డాక్టర్ హర్షవర్ధన్ ప్రారంభించారు. దీనిని పుణెలోని సిఎస్ ఐఆర్ నేషనల్ కెమికల్ లాబరేటరీ  లో ఏర్పాటు చేశారు. దీన్ని సిఎస్ ఐఆర్ నేషనల్ ఎన్విరాన్మెంటల్ ఇంజినీరింగ్ రీసెర్చ్ ఇనిస్టిట్యూట్ , నాగపూర్ , సిఎస్ ఐఆర్- ఎన్ సిల్ అభివృద్ధి చేశాయి. ఫైటోరిడ్ సాంకేతికత ద్వారా మురుగునీటి శుద్ధి విధానాన్ని తయారు చేసినందుకు సిఎస్ ఐఆర్ శాస్త్రవేత్తలను మంత్రి అభినందించారు. ఈ పద్ధతిద్వారా శుద్ధి అయిన నీటిని వివిధ పనులకోసం ఉపయోగించుకోవచ్చని తాగడానికి కూడా ఉపయోగించుకోవచ్చని ఆయన అన్నారు. ఈ కార్యక్రమాన్నించి ప్రేరణ పొంది దీన్ని విస్తరింప చేయాలని ఆయన పిలుపునిచ్చారు. కేంద్ర ప్రభుత్వానికి చెందిన బయోటెక్నాలజీ విభాగం, సైన్స్ అండ్ టెక్నాలజీ విభాగాలు ఇలాంటి ప్రాజెక్టులను చేపట్టాయని వాటిలో కూడా వ్యర్థ జలాల శుద్ధ జరుగుతోందని ఆయన అన్నారు.
ఫైటోరిడ్ సాంకేతికతను నాగపూర్ కు చెందిన సిఎస్ ఐఆర్ -నీరిలో తయారు చేశారు. దీనికి గాను పేటెంట్ కూడా పొందారు. దీన్ని గత పది సంవత్సరాలుగా విజయవంతంగా పరీక్షించారు. ఈ రంగంలో ప్రత్యేకతను చాటుతున్న సాంకేతికతగా ఇది పేరొందింది.
చిత్తడి నేలల్లో సహజంగా సంభవించే పద్ధతులద్వారా మురుగునీటి శుద్ధి జరుగుతుంటుంది. దీని ఆధారంగా ఫైటోరిడ్ సాంకేతికతను తయారు చేశారు. ఇందులో కొన్ని ప్రత్యేకమైన మొక్కలను ఉపయోగిస్తారు. మట్టి లేకుండానే ఈ మొక్కలు పొషకాలను గ్రహిస్తాయి.
ఫైటోరిడ్ సాంకేతికతను ఉపయోగించి మురుగునీటినిశుద్ధి చేసిన తర్వాత తద్వారా వచ్చే నీటిని పెరటితోటల పెంపకానికి ఉపయోగించుకోవచ్చు.
నీరి ఫైటోరిడ్ నీటి శుద్ధి సాంకేతికను ఉపయోగించడంలో సిఎస్ ఐ ఆర్ - ఎన్ సి ఎల్ అనేది సిఎస్ ఆర్ కు చెందిన మొదటి ల్యాబరేటరీ. పలు సంప్రదాయ విధానాలతో పోలిస్తే ఈ సహజ వ్యవస్థ ఆధారిత ఫైటోరిడ్ సాంకేతికత అనేది నిర్వహించడానికి సులువైనది. ఏమాత్రం నిర్వహణా వ్యయం లేనిది. ఈ కార్యక్రమంలో పలువురు శాస్త్రవేత్తులు,ఉన్నత అధికారులు పాల్గొన్నారు.
మంత్రిమండలి
భారతదేశానికి, బల్గేరియా కు మధ్య పర్యటన రంగం లో ఎంఒయు పై సంతకాలకు ఆమోదం తెలిపిన మంత్రివర్గం
భారతదేశం, బల్గేరియా ల మధ్య పర్యటన రంగ సంబంధిత సహకారాన్ని బలోపేతం చేసుకొనేందుకు అవగాహన పూర్వక ఒప్పంద పత్రం  పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రివర్గ సమావేశం ఆమోదం తెలిపింది.
వివరాలు:
ఈ అవగాహన పూర్వక ఒప్పంద పత్రం ప్రధాన ఉద్దేశాలలో:
ఎ) పర్యటన రంగం లో ద్వైపాక్షిక సహకారాన్ని విస్తరింప జేసుకోవడం,
బి) పర్యటన కు సంబంధించిన సమాచారాన్ని పరస్పరం వెల్లడి చేసుకోవడం,
సి) హోటళ్ళు, ఇంకా టూర్ ఆపరేటర్ లు సహా పర్యటన రంగం లోని అన్ని వర్గాల మధ్య సహకారాన్ని ప్రోత్సహించడం,
డి) మానవ వనరుల అభివృద్ధి లో సహకారానికి ఉద్దేశించినటువంటి ఆదాన ప్రదాన కార్యక్రమాన్ని ఏర్పాటు చేయడం,
ఇ) ఇరు దేశాల లో పర్యటనలను ప్రోత్సహించేందుకు గాను టూర్ ఆపరేటర్ లు/ప్రసార మాధ్యమాలు/ఒపీనియన్ మేకర్ ల ల రాకపోకలకు వీలు కల్పించడం,
ఎఫ్) అభివృద్ధి, మార్కెటింగ్, గమ్యాల వికాసం మరియు గమ్యాల నిర్వహణ రంగాల లో అనుభవాలను ఇచ్చి పుచ్చుకోవడం,
జి) రెండు దేశాలను ఆకర్షణీయమైన పర్యటక గమ్యాలు గా ప్రోత్సహించడం కోసం ఫిల్మ్ టూరిజమ్ మార్గాన్ని అనుసరించడం.
హెచ్) భద్రమైన, గౌరవ పూర్వకమైన, స్థిరమైన పర్యటన లను ప్రోత్సహించడం వంటివి భాగంగా ఉంటాయి.
పూర్వరంగం:
భారతదేశం, బల్గేరియా లు ఇది వరకు 1994వ సంవత్సరం మే నెల 26వ తేదీన పర్యటన రంగం లో ఓ సహకార ఒప్పంద పత్రం పైన సంతకాలు చేశాయి. 2017వ సంవత్సరం లో బల్గేరియా నుండి సుమారు 5288 మంది యాత్రికులు భారతదేశ సందర్శనకు తరలివచ్చారు. భారతదేశానికి ఒక చక్కటి పర్యటక విపణి అయిన బల్గేరియా తో అవగాహన పూర్వక ఒప్పందం పై సంతకాలు చేయడం ఆ దేశం నుండి భారతదేశానికి వచ్చే పర్యటకుల సంఖ్య ను పెంచుకొనే అవకాశం అందిరానుంది.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 టీకాల తాజా సమాచారం- 421వ రోజు
దాదాపు 180 కోట్ల డోసుల మైలురాయిని దాటిన దేశవ్యాప్త టీకాల కార్యక్రమం
ఇవాళ రాత్రి 7 గంటల వరకు 17 లక్షలకుపైగా డోసులు పంపిణీ
భారతదేశ టీకా కార్యక్రమం 180 కోట్ల  డోసుల మైలురాయిని దాటింది. ఈ రోజు రాత్రి 7 గంటల వరకు 17 లక్షలకు పైగా  టీకా డోసులు ఇచ్చారు. ముందు జాగ్రత్త చర్యల్లో భాగంగా, గుర్తించిన ప్రాధాన్యత వర్గాలకు  ఇప్పటివరకు 2.12 కోట్లకు పైగా  ముందు జాగ్రత్త డోసులు ఇచ్చారు. అర్ధరాత్రి సమయానికి తుది నివేదికలు పూర్తయ్యేసరికి ఈ సంఖ్య ఇంకా పెరిగే అవకాశం ఉంది.
టీకా డోసుల్లో 180 కోట్ల చారిత్రాత్మక మైలురాయిని అందుకున్నందుకు కేంద్ర ఆరోగ్య శాఖ మంత్రి యావత్దేశాన్ని అభినందించారు.
'జనాభాలోని ప్రాధాన్యత వర్గాల'కు ఇప్పటివరకు ఇచ్చిన దేశవ్యాప్తంగా పంపిణీ చేసిన మొత్తం టీకా డోసుల సమాచారం:
|
|
దేశవ్యాప్త కొవిడ్ టీకాల సమాచారం
|
|
ఆరోగ్య సిబ్బంది
|
|
మొదటి డోసు
|
|
10402610
|
|
రెండో డోసు
|
|
9984292
|
|
ముందు జాగ్రత్త డోసు
|
|
4309429
|
|
ఫ్రంట్లైన్ సిబ్బంది
|
|
మొదటి డోసు
|
|
18411407
|
|
రెండో డోసు
|
|
17476470
|
|
ముందు జాగ్రత్త డోసు
|
|
6542730
|
|
15-18 ఏళ్ల వారు
|
|
మొదటి డోసు
|
|
55862634
|
|
|
|
రెండో డోసు
|
|
33723777
|
|
18-44 ఏళ్ల వారు
|
|
మొదటి డోసు
|
|
553299604
|
|
రెండో డోసు
|
|
455081671
|
|
45-59 ఏళ్ల వారు
|
|
మొదటి డోసు
|
|
202525183
|
|
రెండో డోసు
|
|
182697189
|
|
60 ఏళ్లు పైబడినవారు
|
|
మొదటి డోసు
|
|
126587542
|
|
రెండో డోసు
|
|
113787852
|
|
ముందు జాగ్రత్త డోసు
|
|
10376845
|
|
మొత్తం మొదటి డోసులు
|
|
967088980
|
|
మొత్తం రెండో డోసులు
|
|
812751251
|
|
ముందు జాగ్రత్త డోసులు
|
|
21229004
|
|
మొత్తం డోసులు
|
|
1801069235
'జనాభాలోని ప్రాధాన్యత వర్గాల'కు ఇవాళ ఇచ్చిన టీకా డోసుల సమాచారం:
|
|
తేదీ: మార్చి 12, 2022 
|
|
ఆరోగ్య సిబ్బంది
|
|
మొదటి డోసు
|
|
69
|
|
రెండో డోసు
|
|
1161
|
|
Precaution Dose
|
|
9215
|
|
ఫ్రంట్లైన్ సిబ్బంది
|
|
మొదటి డోసు
|
|
103
|
|
రెండో డోసు
|
|
2020
|
|
Precaution Dose
|
|
15557
|
|
15-18 ఏళ్ల వారు
|
|
మొదటి డోసు
|
|
60004
|
|
|
|
రెండో డోసు
|
|
353912
|
|
18-44 ఏళ్ల వారు
|
|
మొదటి డోసు
|
|
108889
|
|
రెండో డోసు
|
|
809495
|
|
45-59 ఏళ్ల వారు
|
|
మొదటి డోసు
|
|
22097
|
|
రెండో డోసు
|
|
206670
|
|
60 ఏళ్లు పైబడినవారు
|
|
మొదటి డోసు
|
|
12236
|
|
రెండో డోసు
|
|
131298
|
|
ముందు జాగ్రత్త డోసు
|
|
49775
|
|
మొత్తం మొదటి డోసులు
|
|
203398
|
|
మొత్తం రెండో డోసులు
|
|
1504556
|
|
ముందు జాగ్రత్త డోసులు
|
|
74547
|
|
మొత్తం డోసులు
|
|
1782501
జనాభాలో కొవిడ్ సోకే ప్రమాదం ఎక్కువగా ఉన్న వర్గాల వారిని వైరస్ నుంచి రక్షించే సాధనంలా టీకాల కార్యక్రమం కొనసాగుతోంది. ఈ కార్యక్రమాన్ని అనునిత్యం అత్యున్నత స్థాయిలో పర్యవేక్షిస్తున్నారు.